BATERIA DE TESTE PENTRU APTITUDINI COGNITIVE SCURT ISTORIC BTPAC a aparut ca urmare a solicitarii Ministerului Muncii si Solidaritatii Sociale din România de a se construi o baterie de teste de aptitudini pentru consilierea profesionala Ea a fost publicata de S C Cognitrom S R L în 2003, fiind realizata de un grup de specialisti, în frunte cu prof dr Mircea Miclea (director de proiect) si lector dr Anca Domuta ( coordonator de proiect) OBIECTIVE BTPAC masoara aptitudinile cognitive, adica principalele noastre capacitati endogene de prelucrare a informatiei Orice sarcina pe care trebuie s-o executam, de la punerea unei caramizi într-un zid sau ridicarea unei greutati pâna la cercetarea stiintifica sau managementul unei companii, necesita prelucrare de informatii Cantitatea si complexitatea procesarii de informatie variaza în functie de natura sarcinii, dar prelucrarile informationale sunt tot timpul prezente Ca atare, aptitudinile cognitive sunt cei mai stabili si mai puternici factori implicati în performantele noastre În urma studiilor efectuate, au rezultat un numar de opt aptitudini cognitive, si anume: 1) Abilitatea generala de învatare (capacitatea de a dobândi noi cunostinte si de a opera cu ele) 2) Abilitatea verbala (capacitatea de utilizare a lexicului, sintaxei‚ si de comprehensiune a textelor) 3) Aptitudinea numerica (capacitatea de a întelege si opera cu continuturi numerice) 4) Aptitudinea spatiala (capacitatea de a retine si de a opera cu reprezentari mentale patiale) 5) Aptitudinea de perceptie a formei (capacitatea de percepere a constantei formei si a detaliilor obiectelor si de discriminare figura-fond) 6) Abilitati functionaresti (capacitatea de a identifica si corecta detalii verbale si numerice din textele scrise) 7) Rapiditatea în reactii (capacitatea de reactie motorie la stimuli si rapiditatea procesarii informatiei) 8) Capacitatea decizionala (abilitatea de a lua decizii corecte, cât mai rationale) Autorii mentioneaza ca denumirile aptitudinilor au fost, pe cât posibil, preluate din Catalogul Ocupatiilor din România, precum si din Profilurile Ocupationale, dar acolo unde a fost nevoie s-a pastrat terminologia consacrata în literatura de specialitate Astfel, bateria nu mai cuprinde aptitudini aptitudini precum coordonare ochi-mâna,d exteritate manuala, dexteritate digitala În schimb, adauga alte doua aptitudini foarte importante pentru consilierea ocupationala si predictia performantelor la locul de munca: rapiditatea în reactii si capacitatea decizionala Numarul total al testelor BTPAC este 23, dintre care trei-cele referitoare la timpul de reactie-exista doar în varianta soft, din motive lesne de înteles Prezentam mai jos, succint, testele folosite pentru operationalizarea aptitudinilor Abilitatea generala de învatare a) rationamentul analitic (evalueaza capacitatea subiectului de a obtine informatii noi din combinarea celor existente); b) transferul analogic (evalueaza acele procese care ne ofera posibilitatea rezolvarii de noi probleme pe baza similitudinii cu probleme deja rezolvate); c) flexibilitatea categorizarii (evalueaza capacitatea de a schimba rapid criteriul de categorizare si de a grupa obiectele pe baza noului criteriu); d) inhibitie cognitiva si memorie de scurta durata (evalueaza capacitatea de a ignora fluxurile informationale nerelevante în raport cu sarcina de rezolvat, precum si retentia, pentru un scurt timp, a informatiilor în memorie); e) memoria de lucru (evalueaza capacitatea sistemului cognitiv de a stoca pe o scurta durata de timp informatii relevante din punctul de vedere al sarcinii si de a opera în paralel cu aceste informatii); f) interferenta cognitiva (evalueaza capacitatea de a rezista la intruziunile altor fluxuri informationale decât cel relevant pentru sarcina); g) atentia concentrata (evalueaza capacitatea de concentrare a atentiei prin sarcini de amorsaj negativ) Analiza factoriala (pe componente principale cu rotatie Promax) a testelor utilizate pentru evaluarea Abilitatii generale de învatare a confirmat existenta a trei factori: a) unul atentional, cu o încarcare de 741 din partea atentiei concentrate si de 468 din partea interferentei cognitive; b)unul mnezic, cu o încarcare de 913 pe inhibitie cognitiva; c) unul operator, cu o încarcare de 641 pe rationament, 794 pe transfer, 601 pe memoria de lucru si 699 pe flexibilitatea categorizarii Aptitudinea verbala a) vocabular (evalueaza capacitatea de a opera în sensul cuvintelor, pentru a stabili gradul de apropiere semantica); b) sintaxa (evalueaza abilitatea de a construi propozitii si fraze); c) întelegera textelor (evalueaza capacitatea de a deriva sensul adecvat al unui text si de a face inferente pe baza textului) Analiza factoriala a aratat ca toate cele trei teste încarca un singur factor,dar în proportii usor diferite: 834-Vocabular; 868-Sintaxa; 493-Comprehensiunea textelor Aptitudinea numerica a) calcul numeric (evalueaza capacitatea de a realiza rapid si corect calcule matematice simple utilizând cele patru operatii aritmetice :adunare, scadere, înmultire, împartire); b) rationamentul matematic (evalueaza capacitatea de a face rationamente pe baza unor siruri numerice) Analiza factoriala exprima o încarcare identica a aceluiasi factor, respectiv factorul numeric: 637 din partea ambelor teste Aptitudinea spatiala a) imagini mentale-transformari (evalueaza capacitatea unei persoane de a transforma reprezentarile imagistice, în particular, prin rotire); b) orientare spatiala (evalueaza capacitatea unei persoane de a analiza un câmp de stimuli dintr-o perspectiva data si de a oferi informatii despre acel câmp, pornind de la o noua perspectiva ceruta); c) generare de imagini (evalueaza capacitatea unei persoane de a retine mental o serie de imagini si apoi de a le combina) Analiza factoriala arata ca cele trei teste încarca acelasi factor (factorul spatial), dar cu ponderi usor diferite: 755-imagini mentale-transformari; 829-orientare spatiala; 592-generare de imagini Aptitudinea de perceptie a formei a) constanta formei (evalueaza abilitatea de percepere a constantei formei obiectelor); b) perceperea detaliilor (evalueaza abilitatea de percepere a detaliilor din materialele grafice si obiecte); c) analiza perceptuala complexa (evalueaza abilitatea de discriminare figura-fond) Analiza factoriala confirma faptul ca cele trei teste încarca un singur factor (perceptia formei) în proportii smilare: 713-analiza perceptuala complexa; 703-perceperea detaliilor; 695-constanta formei Abilitati functionaresti Exista un singur test care evalueaza trei aspecte si implica un singur factor:a) perceperea detaliilor din materiale scrise si tabele; b) identificarea diferentelor dintre original si copie; c) identificarea si corectarea cuvintelor si cifrelor într-un text Rapiditatea în reactii a) timp de reactie simplu (masoara rapiditatea reactiei la aparitia unui stimul) b) timp de reactie în alegeri (masoara rapiditatea alegerii între doua situatii-stimul); c) timp de reactie în accesarea memoriei (masoara rapiditatea reactualizarii unei informatii din memorie) Analiza factoriala releva prezenta a doi factori în cadrul celor trei teste: a) factorul simplu, ce exprima rapiditatea reactiei motorii si este saturat doar de timpul de reactie simplu la valoarea de 974; b) factorul complex, ce exprima rapiditatea procesarii informatiei si care este încarcat aproape identic de timpul de reactie în alegeri ( 825) si timpul de reactie în accesarea memoriei ( 885) Capacitatea decizionala Exista un singur test care masoara rationalitatea decidentului, abilitatea sa de a evita indecizia sau posibilele distorsiuni care pot aparea în procesul decizional El satureaza un singur factor ADMINISTRARE SI SCORARE BTPAC poate fi aplicata atât în varianta creion-hârtie, cât si în varianta soft Testele care masoara rapiditatea în reactii sunt numai în varianta soft, deoarece varianta creion-hârtie nu confera precizie masurarii Pe de alta parte, având în vedere numarul de teste aplicate, pot fi diferntiate doua variante de aplicare, si anume: a) versiunea lunga, ce presupune aplicarea tuturor celor 23 de teste, pentru toate aptitudinile Timpul mediu de aplicare este de trei ore si jumatate, dar nu este necesara aplicarea tuturor testelor într-o singura sedinta, bateria putând fi administrata secvential, pe mai multe sedinte Ea are avantajul ca este foarte precisa în stabilirea profilului aptitudinal; b) versiunea scurta, constând în aplicarea numai a opt teste, si anume a celor care, pe baza analizei factoriale, s-au dovedit cele mai relevante pentru evaluarea aptitudinilor; aceasta versiune are o acuratete mai buna, dar nu este atât de precisa precum versiunea lunga, deoarece nu cuprinde toate fatetele aptitudinilor Timpul de aplicare este de aproximativ 70-80 de minute BTPAC permite stabilirea nivelului fiecarei aptitudini, în functie de performantele la testele aferente, pe cinci niveluri sau clase normalizate Ca atare, profilul aptitudinal individual se suprapune peste profilul aptitudinal al ocupatiei În functie de diferenta dintre cele doua profiluri se poate stabili masura în care, din punct de vedere aptitudinal, o anumita persoana corespunde unei profesii sau unei multimi de profesii Pentru a oferi maximum de ajutor consilierului, compararea profilului aptitudinal al individului cu profilurile aptitudinale ale profesiilor se face în mod automat de catre calculator astfel: - nivel 0 - se selecteaza acele profesii care corespund exact profilului aptitudinal al individului; - nivel 1 - se selecteaza acele profesii care presupun aptitudini cu un nivel mai jos decât aptitudinile individului; - nivelurile 2, 3 si 4 - se selecteaza toate ocupatiile care presupun aptitudini cu doua, trei si, respectiv, patru niveluri mai jos decât nivelul aptitudinal al individului STANDARDIZARE Etaloanele BTPAC au fost construite separat pentru fiecare test pe sexe, respectiv pe patru intervale de vârsta: 12-15 ani, 16-18 ani, 18-30 ani si intervalul peste 30 de ani, cuprinzând în final un numar minim/test de 1 000 de persoane A fost utilizata scala normalizata cu cinci clase, iar pentru ocnstructia unui etalon au fost respectati urmatorii pasi: - s-au ordonat scorurile de la cel mai mare la cel mai mic; - s-a stabilit frecventa pentru fiecare scor; - s-a stabilit frecventa cumulata; - s-a calculat procentul fiecarei clase; - s-a realizat corespondenta scor-procent din distributia de frecventa cumulata CARACTERISTICI PSIHOMETRICE Autorii au facut studii privind atât fidelitatea, cât si validitatea Referitor la fidelitate, studiul stabilitatii în timp a rezultatelor testelor din BTPAC a fost realizat la un interval test-retest de doua saptamâni A fost ales acest interval deoarece s-a dorit o analiza cât mai stricta a stabilitatii rezultatelor, luând în considerare sursele care pot afecta acest coeficient Astfel, testele care intra în BTPAC au un coeficient test-retest care variaza între 50 si 80 Valoarea acestor coeficienti indica stabilitatea scorurilor În ceea ce priveste validitatea au fost efectuate studii legate de: 1) validitatea de construct, care a fost realizata prin diferite modalitati: validitatea convergenta si divergenta, analiza factoriala etc De asemenea, pe baza unui studiu-pilot a fost analizata concordanta interevaluatori în ceea ce priveste continutul itemilor Au fost pastrati doar acei itemi cu privire la care expertii au fost de acord ca se refera la constructul ce era masurat Corelatiile interevaluatori pentru itemii care s-au pastrat au fost mai mari de 90 Concluzia autorilor se prezinta în felul urmator: "Dincolo de analizele statistice, punctul forte al BTPAC îl constituie faptul ca sarcinile testului sunt, aproape în toate cazurile, identice cu sarcinile experimentale care au stat la baza constructului teoretic Ca atare, ele subîntind aceleasi procese cognitive si au o consonanta deplina" 2) Validitatea de continut: referitor la indicele de dificultate au fost mentinuti doar acei itemi cu valoarea între 30 si 70, iar în ceea ce priveste indicii de discriminare au fost pastrati acei itemi a caror valoare este de minimum 30 În concluzie, putem aprecia ca BTPAC este prima baterie de teste cognitive produsa de specialistii români, validata si etalonata dupa toate rigorile stiintifice Este un exemplu clar pentru psihologii de toate vârstele în privinta modului cum trebuie realizat un asemenea "produs" psihodiagnostic autohton CORELATIILE CU TESTELE DE APTITUDINI Bateria GATB Clasele V S R N W X XII X XII X XII X XII X XII Unelte identice 27 25 32 18 37 37 22 22 25 16 Colationare de nume 54 54 20 17 45 49 45 43 42 37 Baraje de H 25 26 14 12 20 28 18 21 26 25 Calcul 39 47 19 32 41 48 63 65 38 30 Serii 36 47 30 43 65 68 30 31 32 30 Spatial (doua dimensiuni) 26 35 49 48 45 45 16 19 20 19 Viteza 20 29 15 16 15 26 12 14 23 29 Spatial (trei dimensiuni) 20 28 47 51 30 36 06 05 12 08 Rationament aritmetic 46 53 26 40 44 50 50 47 34 26 Vocabular 69 77 14 31 41 48 29 28 43 31 Semne 30 30 14 08 24 26 28 24 33 30 Forme 34 31 40 37 43 39 29 26 33 29 Cuie - asezare 08 10 20 09 02 06 09 10 04 10 Turmare 11 19 14 08 18 17 15 07 18 16 Asamblaj 12 10 11 13 17 16 12 10 09 13 Demontaj 11 08 21 19 20 24 12 13 12 13 BIBLIOGRAFIE Miclea,M ; Domuta,A (2003),Bateria de teste psihologice de aptitudini cognitive Manual de utilizare,Editura ASCAR,Cluj-Napoca Muresan,P (coord ) (1991),Teste de aptitudini,Institutul de Stiinte ale Educatiei,Sectia de orientare scolara si profesionala Pitariu,H (2000),Managementul resurselor umane Evaluarea performantelor profesionale,Editura All Beck,Bucuresti 1 